b'\n_START_ARTICLE_\nBalanopostitis\n_START_PARAGRAPH_\nAng balanoposthitis, o balanopostitis sa isinakatutubong pagbabaybay, ay ang pamamaga ng ulo at suklob ng titi. Kapag prepusyo lamang ng titi ang apektado, tinatawag itong balanitis.\n_START_SECTION_\nSanhi\n_START_PARAGRAPH_\nSa mga aso, nakasasanhi ng balanopostitis ang pagkagambala sa sistemang integumentaryong katulad ng sugat o pagpasok ng isang banyagang bagay. Normal ang pag-uugali ng isang asong may ganitong karamdaman, maliban na lamang sa labis na pagdila sa prepusyo ng kanyang kasangkapang pangkasarian, na kalimitang mayroong madilaw na luntiang parang nana na lumalabas mula roon._NEWLINE_Sa mga lalaking tupa, ang ulcerative enzootic balanoposthitis ay dahil sa pangkat ng bakteryang Corynebacterium renale (C. renale, C. pilosum at C. cystidis). Sa mga bakang toro, idinudulot ito ng isang birus. (Tingnan ang Herpesbirus bilang 1 ng baka).'